Tafat tettraju as n lxmis am waggur n lɛid, akken ad mlilen nettat d Waggur acku fkan tiɛad imi ur mzerren ara aṭas aya, myecdhan nezzah, tettraju-t ettḥulfu-yes, tettwali-t zedat-is, tettqabal melmi ad yekcem si tewwurt, terna kan cwya almi i d-yekcem Waggur, qqimen akken ččan, zhan, awal yettawi-d wayeḍ iɛuhed-it ur yetili lefraq ger-asen. Mi id yewweḍ lawan n tuɣalin ɣer wuxxam, msemlalen akked d yiwet n teqcict snen-t yakan di sin, maca taqcict-nni teṭṭef Aggur deg meslay acku teḥemmel-it, Tafat tesber tcɛel tmes deg ul-is, ajajiḥ n tissmin ineṭeq-d, dɣa tenṭeq ɣur-sen d akken d lawan ad ruḥen .